Държавен вестник, бр. 81, 2017 г., стр. 19

БРОЙ  81	
Д Ъ Р Ж А В Е Н  В Е С Т Н И К 	
СТР.  19  
държавно финансиране, въз основа на броя 
на децата и учениците и на стандарт за дете 
и ученик, определен с акт на Министерския 
съвет. 
(4) Общината и регионалното управление 
на образованието осъществяват контрол върху 
разходваните от частните детски градини и 
училища средства, получени от държавния 
бюджет.
Чл. 113. (1) Обучението на децата и уче-
ниците се извършва въз основа на договор 
между частната детска градина или училище 
и родителя на детето или ученика. В договора 
се определят условията и редът за заплаща-
не на дейностите извън финансираните от 
държавата, предоставяни от институцията, 
размерът на плащането, както и дейностите, 
в които детето или ученикът ще участва и 
ще ползва безплатно за срока на обучение.
(2) Дейностите, извършвани от частните 
детски градини или училища срещу заплащане, 
както и видовете разходи за осигуряване и 
поддържане на материално-техническата база, 
подлежащи на компенсиране от родителите, 
са определени в правилника за дейността на 
съответната институция.
Чл. 114. (1) Частните детски градини и учи-
лища, включени в системата на държавното 
финансиране, получават, разходват и отчитат 
получените от държавния бюджет средства 
при спазване на Закона за счетоводството и 
приложимите счетоводни стандарти, ЗПУО 
и настоящата наредба.
(2) Принципите, правилата и процедури-
те за получаване, разходване и отчитане на 
средствата от държавния бюджет се съдър-
жат в утвърдената счетоводна политика на 
институцията по чл. 11, ал. 1, т. 6 от Закона 
за счетоводството.
Чл. 115. (1) За разграничаване на разходи-
те, финансирани със средства от държавния 
бюджет, частните детски градини и училища 
разработват и утвърждават Механизъм за 
разделение на разходите за задължителното 
предучилищно и училищното образование 
за децата и учениците от общите разходи на 
институцията при спазване на изискванията 
на чл. 109, ал. 1, чл. 110, ал. 2 и чл. 111.
(2) В общите разходи по ал. 1 се включват 
разходите, пряко свързани с дейността на 
институцията, за:
1. персонал;
2. материали, консумативи, външни услу-
ги, вода, горива, енергия, учебно-технически 
пособия;
3. платени данъци и такси;
4. осигуряване и поддържане на сградния 
фонд, в т.ч. текущи ремонти на материално-
техническата база, и за наем на сгради;
5. материални и нематериални активи, 
машини, съоръжения, апаратура, транспортни 
средства;
6. материални активи, които нямат характер 
на дълготрайни, предвидени за използване 
повече от една календарна година;
7. други разходи.
(3) В общите разходи не се включват раз-
ходите, финансирани със средства по чл. 283, 
ал. 1, т. 1, 3 и 9 ЗПУО. 
Чл. 116. (1) Размерът на разходите за 
дейностите по чл. 3, ал. 3, финансирани със 
средства от държавния бюджет, се определя 
на базата на коефициенти за разделяне на 
разходите, формирани като съотношение:
1. за детски градини – броя на децата в 
задължително предучилищно образование 
спрямо сбора от общия брой на децата в дет-
ската градина и от броя на децата, участващи 
в дейности срещу заплащане;
2. за училища – броя на децата и учениците 
в училището спрямо сбора от общия брой на 
децата и учениците в училището и от броя 
на децата и учениците, участващи в дейности 
срещу заплащане;
3. броя на педагогическите ситуации/
учебни часове по програмна система/учебен 
план спрямо общия брой на педагогическите 
ситуации/учебни часове за всички дейности, 
реализирани в детската градина или учили-
щето;
4. площ на сградния фонд, използвана за 
изпълнение на програмната система/учебния 
план, спрямо площта, използвана за реализи-
ране на всички дейности в детската градина 
или училището.
(2) С коефициента по ал. 1, т. 3 се разделят 
разходите за персонал за задължителното 
предучилищно и училищно образование в 
частните детски градини и училища.
(3) С коефициентите по ал. 1, т. 1, 2 и 4 се 
разделят разходите за задължително предучи-
лищно и училищно образование по чл. 115, 
ал. 2, т. 2, 3 и 7 в частните детски градини и 
училища, като се използва само един от тях 
по избор на институцията.
Чл. 117. (1) За педагогическите специали-
сти в частните детски градини и училища, 
наети за провеждане само на педагогически 
ситуации/учебни часове по учебен план за 
задължителното предучилищно и училищно 
образование, размерът на индивидуалното 
трудово възнаграждение не може да бъде 
по-нисък от размера на трудовите възна-
граждения на останалите педагогически 
специалисти.
(2) Разделянето на разходите за персонал 
на останалите педагогически специалисти 
в частните детски градини и училища се 
извършва в съответствие на индивидуалния 
коефициент на всяко лице, определен, както 
следва:
К = ЧЗПУО/ЧВД, 
където: